[{"text_idx": "#000001", "text": "To\u0308o\u0308andja maine kujundamisel on oluline jo\u0303uda oma so\u0303numitega o\u0303ige sihtru\u0308hmani. Kogenud to\u0308o\u0308tajate hulgas la\u0308bi viidud uuringust selgub, et to\u0308o\u0308andja kohta teabe hankimisel on ko\u0303ige ta\u0308htsamaks infokanaliks ettevo\u0303tte koduleht, mida pidas va\u0308ga oluliseks 51% vastajatest."}, {"text_idx": "#000002", "text": "Olulisteks peeti ka ettevo\u0303tte to\u0308o\u0308tajatelt saadud informatsiooni ja soovitusi (38%) ning erinevaid interneti to\u0308o\u0308vahenduskeskkondi (38%). Ja\u0308rgnesid info ja soovitused so\u0303prade vo\u0303i pere poolt, otsingumootorite kasutamine, praktikantide programmid, Facebook, to\u0308o\u0308andja ku\u0308lastused, organisatsiooni avatud uste pa\u0308evad ja to\u0308o\u0308messid."}, {"text_idx": "#000003", "text": "Millised sotsiaalmeedia kanalid on enim kasutatavad?"}, {"text_idx": "#000004", "text": "Kuigi uuringule vastanud kogenud to\u0308o\u0308tajad ei pidanud sotsiaalmeedia kanaleid olulisimate infoallikate hulga kuuluvaks, kasutab neid siiski a\u0308a\u0308rmiselt suur osa sihtgrupist. Ko\u0303ige rohkem vastajaid kasutab Youtube-i (95% vastajatest) ja Facebooki (91%). Ja\u0308rgnevad Instagram (63%), Skype (61%), Spotify (48%), Pinterest (46%), WhatsApp (44%), blogid (43%) ja LinkedIn (41%)."}, {"text_idx": "#000005", "text": "Sotsiaalmeediakanalite levik ja olulisus on aasta-aastalt kasvanud ja ilmselt saavad parema positsiooni need ettevo\u0303tted, kes juba nu\u0308u\u0308d to\u0308o\u0308andja bra\u0308ndi arendamist sotsiaalmeedia kanaleid kasutades toetavad."}, {"text_idx": "#000006", "text": "Ko\u0303ige kindlam on sihtru\u0308hmani jo\u0303uda nende kanalite kaudu, mida sihtru\u0308hmas ko\u0303ige tihedamini kasutatakse \u2013 siin on liidriks Facebook, esimese kolme kanali kasutamise sagedus erineb ma\u0308rkimisva\u0308a\u0308rselt. Igapa\u0308evaselt kasutatakse ko\u0303ige enam Facebooki (79%), YouTube\u2019i (46%) ning Instagrami (44%), to\u0308o\u0308turule siseneva vanusegrupi sotsiaalmeedia kasutamise harjumused on mo\u0303istagi veel intensiivsemad."}, {"text_idx": "#000007", "text": "Milliste kanalite kaudu oma to\u0308o\u0308andja bra\u0308ndi potentsiaalsete to\u0308o\u0308tajateni viia?"}, {"text_idx": "#000008", "text": "Infokanaleid on palju, mille ja\u0308rgi valida? Esmalt tuleb muidugi teha a\u0308ra eelto\u0308o\u0308, mis to\u0308o\u0308andja bra\u0308ndi loomisega kaasneb: panna paika sihtru\u0308hm (kellele on so\u0303numid suunatud), kirjeldada va\u0308a\u0308rtused (kes me oleme, mida hindame, mida pakume) ja so\u0303numid (kuidas ja mis vormis sihtru\u0308hma poole po\u0308o\u0308rdume). Seeja\u0308rel jo\u0303uame valikuni: millistes kanalites oma so\u0303numit levitada? Need 5 ku\u0308simust na\u0308itavad teed vastusteni."}, {"text_idx": "#000009", "text": "Milliseid infokanaleid meie tulevane to\u0308o\u0308taja kasutab?"}, {"text_idx": "#000010", "text": "Vastavalt sellele, kellele me oma to\u0308o\u0308andja bra\u0308ndi ehitame, tuleks valida ka kanalid. Olenevalt vanusest ja keeleruumist vo\u0303ib sihtru\u0308hma liige veeta oma aega va\u0308ga erinevate kanalite seltsis alates Instagramist ja lo\u0303petades u\u0308histranspordi siseekraanide programmi ja\u0308lgimisega. Lisaks uuringutele on hea kasutada tervet mo\u0303istust ja fantaasiat, kujutlemaks sihtru\u0308hma liikme pa\u0308eva ja tegemisi, mis juhatab ka o\u0303igete infokanaliteni."}, {"text_idx": "#000011", "text": "Kas me oleme olulistes kanalites piisava sagedusega esindatud?"}, {"text_idx": "#000013", "text": "Kas organisatsiooni koduleht kannab to\u0308o\u0308andja bra\u0308ndi va\u0308a\u0308rtusi?"}, {"text_idx": "#000014", "text": "Nagu na\u0308gime, on organisatsiooni koduleht ko\u0303ige olulisem kanal, kust kogenud to\u0308o\u0308tajad to\u0308o\u0308andjate kohta infot saavad. Seega peaks kodulehel panustama to\u0308o\u0308andja tutvustuse sisusse ja kujundamisse ning kasutama vo\u0303imalusel ka videoesitlusi."}, {"text_idx": "#000015", "text": "Uuringus paluti vastajatel hinnata, milline informatsioon peaks olema esindatud ettevo\u0303tte kodulehel. Ko\u0303ige olulisemaks peeti to\u0308o\u0308- ja praktikapakkumisi (68%), samuti ettevo\u0303tja kui to\u0308o\u0308andja tutvustust (65%) ning va\u0308rbamiskontakti (51%)."}, {"text_idx": "#000016", "text": "Kas me peaksime end na\u0308itama mo\u0303nes sotsiaalmeedia kanalis?"}, {"text_idx": "#000017", "text": "Arvestades sotsiaalmeedia u\u0308ha suurenevat mo\u0303ju vo\u0303iks seda kindlasti kaaluda! Vaadata, millistes kanalites sihtru\u0308hm toimetab ja kas need kanalid vo\u0303imaldavad oma loomu poolest edasi anda meie soovitud va\u0308a\u0308rtusi."}, {"text_idx": "#000018", "text": "Na\u0308iteks Facebooki eeliseks on universaalsed vo\u0303imalused ja suurepa\u0308rane katvus paljudes sihtru\u0308hmades. Kui on soov na\u0308idata rohkelt audiovisuaalset materjali, on hea valik Youtube, efektsete visuaalidega silma ja\u0308a\u0308miseks to\u0308o\u0308tab ha\u0308sti Instagram, a\u0308riinimese vo\u0303i tipp-professionaali tabamiseks ja\u0308llegi LinkedIn jne."}, {"text_idx": "#000021", "text": "To\u0308o\u0308andja bra\u0308ndi tuntuse tagab korduste arv. Kui meie erinevad so\u0303numid mo\u0303juvad keele ja vormi sarnasuse to\u0303ttu u\u0308htsena, kasvab ka bra\u0308ndi maine ja tuntus to\u0303husamalt."}, {"text_idx": "#000026", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]